Period: Old Babylonian
Genre: Literary
Transliteration:
<SURFACE>
ud re-a ud su₃-ra₂ re-a
ŋi₆ re-a ŋi₆ ba₉-ra₂ re-a
mu re-a mu su₃-ra₂ re-a
ud ul niŋ₂-du₇-e pa e₃-a-ba
ud ul niŋ₂-du₇-e mi₂ zid dug₄-ga-a-ba
eš₃ kalam-ma-ka ninda šu₂-a-ba
{im}šu-rin-na kalam-ma-ka niŋ₂-tab ak-a-ba
an ki-ta ba-da-ba₉-ra₂-a-ba
ki an-ta ba-da-sur-ra-a-ba
mu nam-lu₂-u₁₈-lu ba-an-ŋar-ra-a-ba
ud an-ne₂ an ba-an-de₆-a-ba
{d}en-lil₂-le ki ba-an-de₆-a-ba
{d}ereš-ki-gal-la-ra kur-ra saŋ rig₇-bi-še₃ im-ma-ab-rig₇-a-ba
ba <unk> a-ba ba <unk> a-ba
a-a kur-še₃ ba <unk> a-ba
{d}en-ki kur-še₃ ba <unk> a-ba
lugal-ra tur-tur ba-an-da-ri
{d}en-ki-ra gal-gal ba-an-da-ri
tur-tur-bi na₄ šu-kam
gal-gal-bi na₄ gi gu₄-ud-da-kam
ur₂ {ŋiš}ma₂ tur-re {d}en-ki-ka₃-ke₄
niŋ₂-bun₂-na du₇-am₃ mi-šu₂-šu₂
lugal-ra a {ŋiš}ma₂-saŋ-ŋa₂-ke₄
ur-bar-ra-gin₇ teš₂ mu-na-gu₇-e
{d}en-ki-ra a {ŋiš}ma₂-egir-ra-ke₄
ur-mah-gin₇ saŋ ŋiš im-ra-ra
ud-bi-a ŋiš 1(diš)-am₃ {ŋiš}ha-lu-ub₂ 1(diš)-am₃ ŋiš 1(diš)-am₃
gu₂ {id₂}buranun-na kug-ga-ka du₃-a-bi
{id₂}buranun-na a na₈-na₈-da-bi
a₂ u₁₈-lu ur₂-ba mu-ni-in-bur₁₂ pa-ba mu-ni-in-suh
{id₂}buranun-na a im-ma-ni-ib-ra
munus-e inim an-na-ta ni₂ te-a du
inim {d}en-lil₂-la₂-ta ni₂ te-a du
ŋiš šu-na mu-un-dab₅ unug{ki}še₃ ba-ni-in-kur₉-re
{ŋiš}kiri₆ gi-rin {d}inana-še₃ im-ma-ni-in-ku₄-ku₄-re
munus-e ŋiš šu-na li-bi₂-in-du ŋiri₃-ni-ta bi₂-in-du
munus-e ŋiš šu-na a li-bi₂-in-dug₄ ŋiri₃-ni-ta bi₂-in-dug₄
me-na-am₃ {ŋiš}gu-za gi-rin ba-ni-tuš-de₃-en bi₂-in-dug₄
me-na-am₃ ŋiš-nu₂ gi-rin ba-ni-nu₂-de₃-en bi₂-in-dug₄
mu 5(diš)-am₃ mu...
ŋiš ba-gur₄ kuš-bi nu-mu-un-da-dar
ur₂-bi-a muš tu₆ nu-zu-e gud₃ im-ma-ni-ib-us₂
pa-bi-a mušen anzud{mušen}de₃ amar im-ma-ni-ib-ŋar
šab-bi-a ki-sikil lil₂-la₂-ke₄ e₂ im-ma-ni-ib-du₃
ki-sikil zu₂ li₉-li₉ šag₄ hul₂-hul₂
kug {d}inana-ke₄ er₂ e-ne ba-še₈-še₈
ud zal-le-da an-ur₂ zalag-ge-da
buru₅ ud zal-le šeg₁₀ gi₄-gi₄-da
{d}utu agrun-ta e₃-a-ni
...kug {d}inana-ke₄ nin₉-a-ni ur-saŋ šul {d}utu-ur₂
...{d}utu-ra gu₃ mu-na-de₂-e kug {d}inana-ke₄
šeš-ŋu₁₀ ud re-a na-aŋ₂ ba-tar-ra-a-ba
ud he₂-ma-al-la ka-na-aŋ₂-ŋa₂ ba-e-zal-la re
ud an-ne₂ an ba-an-ir-ra-a-ba
{d}mu-ul-lil₂-le ki ba-an-ir-ra-a-ba
{d}ga-ša-an-ki-gal-la-ra kur-ra saŋ rig₇-ga-še₃ im-ma-ab-rig₇-ga-a-ba
ba <unk> a-ba ba <unk> a-ba
a-a kur-še₃ ba <unk> a-ba
{d}am-an-ki kur-še₃ ba <unk> a-ba
u₃-mu-un-ra tur-tur ba-an-da-ri
{d}am-an-ki-ra gal-gal ba-an-da-ri
tur-tur-bi na₄ šu-a-kam
gal-gal-bi na₄ gi...
ur₂ {ŋiš}ma₂ tur-re...
še-en-bun₂-na du₇-am₃...
u₃-mu-un-ra a...
ur-bar-ra-gin₇ teš₂...
{d}am-an-ki-ra a...
ur-mah-gin₇ saŋ ŋiš im-ra-ra
ud-bi-a mu di-ta-am₃ {ŋiš}ha-lu-ub₂ di-ta <unk> <unk> di-ta-am₃
gu₂ {id₂}buranun-na kug-ga-ka du₃-a-ba
{id₂}buranun-na a na₈-na₈-da-bi
a₂ {tum₉}u₁₈-lu ur₂-ba mu-ni-in-bur₁₂ pa-ba mu-ni-in-suh
{id₂}buranun-na a im-ma-ni-ib-ra
nu-nus e-ne-eŋ₃ an-na-ta ni₂ te-a du
e-ne-eŋ₃ {d}mu-ul-lil₂-la₂-ta ni₂ te-a du
mu šu-ŋa₂ mu-un-dab₅ unug{ki}še₃ ba-ni-in-kur₉
{ŋiš}kiri₆ gi-rin kug ga-ša-an-na-še₃ im-ma-ni-in-ku₄-ku₄
nu-nus-ŋen mu šu-ŋa₂ li-bi₂-in-du me-ri-ŋu₁₀-ta bi₂-in-du
...mu šu-ŋa₂ a li-bi₂-in-de₂ me-ri-ŋu₁₀-ta a bi₂-du nu-nus-ŋen
me-na-am₃ {ŋiš}gu-za gi-rin ba-ni-tuš-u₃-de₃-en bi₂-in-dug₄
me-na-am₃ ŋiš-nu₂ gi-rin ba-ni-nu₂-de₃-en bi₂-in-dug₄
mu 5(diš)-am₃ mu 1(u)-am₃ ba-e-zal-la re
mu ba-gur₄...nu-mu-un-da-dar
...nu-zu-e gud₃ im-ma-ni-ib-us₂
pa-bi-a mušen anzud{mušen} amar im-ma-ni-ib-ŋar
šab-ba-bi-a...lil₂-la₂-ke₄ e₂ im-ma-ni-in-us₂
ki-sikil zu₂...šag₄ hul₂-hul₂
kug {d}inana-ke₄ er₂ e-ne ba-še₈-še₈
šeš-a-ni ur-saŋ šul {d}utu inim-bi nu-mu-de₃-gub
ud zal-le-da an-ur₂ zalag-ge-de₃
mušen buru₅{mušen} ud zal-le šeg₁₀ gi₄-gi₄-da
{d}utu agrun-ta e₃-a-ni
nin₉-a-ni kug {d}inana-ke₄
ur-saŋ {d}gilgameš₂ gu₃...
šeš-ŋu₁₀ ud re-a na-aŋ₂...
ud...ka-na-aŋ₂ ba-e-zal-la re
...
...kur-ra saŋ rig₇-ga-še₃ im-ma-ab-rig₇-ga-a-ba
ba <unk> a-ba ba <unk> a-ba
a-a kur-še₃ ba <unk> a-ba
{d}am-an-ki kur-še₃ ba <unk> a-ba
u₃-mu-un-ra tur-tur ba-an-da-ri
{d}am-an-ki-ra gal-gal ba-an-da-ri
tur-tur-bi na₄ šu-kam
gal-gal-bi na₄ gi gu₄-ud-da-kam
ur₂ {ŋiš}ma₂ tur-re {d}am-an-ki-ka₃-ke₄
še-en-bun₂-na du₇-am₃ i₃-šu₂-šu₂
u₃-mu-un-ra a {ŋiš}ma₂-saŋ-ŋa₂-ke₄
ur-bar-ra-gin₇ teš₂ mu-un-na-gu₇-e
{d}am-an-ki-ra a {ŋiš}ma₂-egir-ra-ke₄
ur-mah-gin₇ saŋ ŋiš im-ra-ra
ud-bi-a mu di-ta-am₃ {ŋiš}ha-lu-ub₂ di-ta-am₃ <unk> <unk> di-ta-am₃
gu₂ {id₂}buranun-na kug-ga-ka...
{id₂}buranun-na a na₈-na₈-da-bi
a₂ {tum₉}u₁₈-lu ur₂-ba mu-ni-in-bur₁₂ pa-ba mu-un-ni-in-suh
{id₂}buranun-na a im-ma-ni-ib-ra
nu-nus-e e-ne-eŋ₃ an-na-ta ni₂ te-a du
e-ne-eŋ₃ {d}mu-ul-lil₂-la₂-ta ni₂ te-a du
mu šu-ŋa₂ mu-un-dab₅ unug{ki}še₃ ba-an-ni-kur₉
{ŋiš}kiri₆ gi-rin ga-ša-an-an-na-še₃ im-ma-ni-in-ku₄-ku₄-re
nu-nus-e mu šu-na li-bi₂-dug₄ ŋiri₃-ni-ta bi₂-in-du
...mu šu-na a li-bi₂-de₂ ŋiri₃-ni-ta...
me-na-am₃ {ŋiš}gu-za gi-rin ba-ni-tuš-u₃-de₃-en bi₂-in-dug₄
me-na-am₃ ŋiš-nu₂ gi-rin ba-ni-nu₂-de₃-en bi₂-in-dug₄
mu 5(diš)-am₃ mu 1(u)-am₃ ba-e-zal-la re
mu ba-gur₄ kuš-bi nu-mu-un-da-dar
ur₂-bi-a muš tu₆ nu-zu-e gud₃ im-ma-ni-ib-us₂
pa-bi-a mušen anzud{mušen}de₃ amar-bi im-ma-ni-ib-ŋar
šab-ba-bi-a ki-sikil lil₂-la₂-ke₄ e₂ im-ma-ni-in-du₃
ki-sikil zu₂ li₉-li₉ šag₄ hul₂-hul₂
kug {d}inana-ke₄ er₂ e-ne ba-še₈-še₈ {d}ga-ša-an-na-ŋen
nin₉-a-ni inim in-na-an-dug₄-ga
šeš-a-ni ur-saŋ {d}gilgameš₂ inim-bi ba-de₃-gub
{tug₂}ib₂-ba-ru šag₄-ba 5(u) ma-na-am₃ ib₂-ba-na ba-an-du₃ ba-an-kar
5(u)-am₃ 3(u) giŋ₄ ba-ši-in-ak
{urud}ha-zi-in-na-ni har-ra-an-na-ka-ni
7(diš) gun₂ 7(diš) ma-na-ka-ni šu-ni-a ba-an-dab₅
ur₂-bi-a muš tu₆ nu-zu-e saŋ ŋiš ba-an-ra
pa-bi-a mušen anzud{mušen}de₃ amar-bi šu ba-an-ti hur-saŋ-še₃ ba-an-kur₉
šab-ba-bi-a ki-sikil lil₂-la₂-ke₄ e₂ im-ma-an-ni-in-zal
e₂-ri-e₂-ri-še₃ ba-an-kar-kar-re
ŋiš ur₂-ba mu-ni-in-bur₁₂ pa-ba mu-ni-in-suh šu bi₂-in-kud
dumu iri-na mu-un-de₃-re₇-eš-am₃
pa-bi i₃-ku₅-ru-ne zu₂ ba-keše₂-re-ne gu₂ bi-ŋar-ŋar-re-eš
nin₉-a-ni kug {d}inana-ra {ŋiš}gu-za-ni-še₃ mu-na-ab-šum₂-mu
ŋiš-nu₂-da-ni-še₃ mu-na-ab-šum₂-mu
e-ne ur₂-bi {ŋiš}ellag-a-ni-še₃ ba-da-ab-dim₂-e
pa-bi {ŋiš}e-ke₄-ma-ni-še₃ ba-ab-dim₂-e
{ŋiš}ellag al dug₄-dug₄-ge sila ur₃-ra {ŋiš}ellag na-mu-un-e
ni₂ silim dug₄-dug₄-ge sila ur₃-ra ni₂ silim na-mu-un-e
ŋuruš iri-na-ka {ŋiš}ellag al dug₄-dug₄-ga-ne
e-ne erin₂ dumu nu-mu-un-su-a-ke₄-ne <unk> ba <unk> a
a gu₂-ŋu₁₀ a ib₂-ba-ŋu₁₀ a-nir im-ŋa₂-ŋa₂-ne
ama tuku dumu-ni-ir ninda mu-na-ab-de₆
nin₉ tuku šeš-a-ni-ir a mu-na-de₂-e
u₂-sa₁₁-an-e um-ma-te-a-ra
ki {ŋiš}ellag ŋar-ra-ka-ni ŋiš-hur in-hur-re
{ŋiš}ellag-a-ni igi-ni-a mu-ni-in-il₂ e₂-a-ni-še₃ mu-un-de₆
a₂-gu₂-zig₃-ga-ta ki ŋiš-hur in-hur-ra <unk> ba <unk> a
šu du₃-du₃-a nu-mu-un-su-a-ta
i{d}utu ki-sikil tur-ra-ta
{ŋiš}ellag-a-ni u₃ {ŋiš}e-ke₄-ma-ni dur₂ kur-ra-še₃ ba-da-an-šub
...sa₂ nu-mu-da-ab-dug₄
šu-ni mu-ni-in-dug₄ sa₂ nu-mu-un-da-dug₄ šu-ni mu-re-en₆-du šu nu-mu-un-de₃-en₆-tag
ŋiri₃-ni mu-ni-in-dug₄ sa₂ nu-mu-un-da-dug₄ ŋiri₃ mu-re-en₆-du ŋiri₃ nu-mu-de₃-en₆-tag
abula ganzer igi kur-ra-ka dur₂ im-ma-ni-in-ŋar
{d}gilgameš₂ er₂ im-ma-an-pad₃ šeₓ(IGI@g)-šeₓ(IGI@g) i₃-ŋa₂-ŋa₂
a {ŋiš}ellag-ŋu₁₀ a {ŋiš}e-ke₄-ma-ŋu₁₀
{ŋiš}ellag la-la-bi nu-mu-un-gi₄-a-ŋu₁₀
ešemen di nu-mu-un-sug₄-ga-ŋu₁₀
ud-ba {ŋiš}ellag-ŋu₁₀ e₂ nagar-ra-ka nu-uš-ma-da-ŋal₂-am₃
dam nagar-ra ama ugu-ŋu₁₀-gin₇ nu-uš-ma-da-ŋal₂-la-am₃
dumu nagar-ra nin₉ ban₃-da-ŋu₁₀-gin₇ nu-uš-ma-da-ŋal₂-la-am₃
{ŋiš}ellag-ŋu₁₀ kur-še₃ mu-da-šub a-ba-a ma-ra-ab-ed₃-de₃ {ŋiš}ellag-ŋu₁₀ kur-ta a-ba-a im-ta-ed₃-de₃
{ŋiš}e-ke₄-ma-ŋu₁₀ ganzer-še₃ mu-da-šub a-ba-a ma-ra-ab-ed₃-de₃ {ŋiš}e <unk> ma-ŋu₁₀ ganzer₃-ta a-ba-a im-ta-ed₃-de₃
arad-da-ni en-ki-du₁₀-e inim mu-un-ni-ib-gi₄-gi₄...gu₃ mu-un-na-de₂-e
lugal-ŋu₁₀ er₂ e-ne ba-še₈-še₈ šag₄ hul a-na-aš mu-e-dim₂ šag₄-zu a-na-aš hul ba-gig
ud-da {ŋiš}ellag-zu kur-ta ŋe₂₆-e ga-mu-ra-ab-ed₃-de₃
{ŋiš}e-ke₄-ma-zu ganzer-ta ŋe₂₆-e ga-mu-ra-ab-ed₃-de₃
{d}gilgameš₂-e en-ki-du₁₀-ra inim...
tukum-bi ud-da kur-še₃...ud-da
na ga-degₓ(RI) na degₓ(RI)-ŋu₁₀ he₂-dab₅
inim ga-ra-ab-dug₄ inim-ŋu₁₀-še₃ ŋeštug₂-zu inim-ŋu₁₀ he₂-dab₂
tug₂ dan₂-dan₂-na-zu na-an-mu₄-mu₄-un
gir₅-gin₇ ŋiškim na-an-ni-ib-e₃-eš
i₃ dug₃-ga bur-ra na-an-še₂₂-še₂₂-en
ir-si-im-bi-še₃ nam-mu-e-niŋin₂-niŋin₂-ne-eš ir-sim-zu-še₃
{ŋiš}ilar kur-ra nam-mu-e-sag₃-ge
lu₂ {ŋiš}ilar ra-a...
{ŋiš}ma-nu šu-za nam-ba-e-ŋa₂-ŋa₂-an
gidim ba-e-de₃-ur₄-re-eš
{kuš}e-sir₂ ŋiri₃-za nam-mu-e-sig₉-ge
kur-ra gu₃ nam-mu-un-ŋa₂-ŋa₂-an
dam ki aŋ₂-ŋa₂-zu ne na-an-su-ub-be₂-en
dam hul gig-ga-zu niŋ₂ nam-mu-ra-ra-an
dumu ki aŋ₂-zu ne...
dumu hul gig-ga-zu niŋ₂ nam-mu-ra-ra-an
i{d}utu kur-ra ba-e-dab₅-be₂
i₃-nu₂-a-ra i₃-nu₂-a-ra
ama {d}nin-a-zu i₃-nu₂-a-ra
mur kug-ga-na tug₂ nu-um-dul
gaba kug-ga-na gada nu-um-bur₂
...{urud}lub-gin₇ an-da-ŋal₂
...i₃-guru₅-guru₅
...inim lugal-la-na-aš šu...
tug₂ dan₂-dan₂-na-ni im-ma-an-mur₁₀
gir₅-gin₇ ŋiškim im-ma-an-ne-eš
i₃ dug₃-ga {na₄}bur-ra im-ma-an-šeš₄
ir-si-im-bi-še₃ im-ma-an-niŋin₂-niŋin₂-ne-eš gu₂ im-ma-ŋar-re-eš
{ŋiš}ilar kur-ra im-ma-an-sag₃-ge
lu₂ {ŋiš}ilar ra-a im-ma-an-niŋin₂-niŋin₂-ne-eš
{ŋiš}ma-nu šu-na im-ma-ni-in-ŋar
gidim ba-an-da-ur₄-re-eš
{kuš}e-sir₂ ŋiri₃-na im-ma-ni-in-sig₉
kur-ra tuku₄-tuku₄ im-ma-ni-in-ŋar
dam ki aŋ₂-ŋa₂-ni ne im-ma-an-su-ub
dam hul gig-ga-ni niŋ₂ im-ma-ni-in-ra
dumu ki aŋ₂-ŋa₂-ni ne...
dumu hul gig-ga-ni niŋ₂ im-ma-ni-in-ra
i{d}utu kur-ra im-ma-an-dab₅
ur-saŋ {d}gilgameš₂ dumu...
...e₂ {d}en-lil₂-la₂-še₃...
...er₂...
...{ŋiš}ellag-ŋu₁₀...
...ed₃-de₃ i₃-gi₄...
...a₂-sag₃ nu-un-dab₅...
{d}udug {d}nergal saŋ šu...nu-mu-un-dab₅ kur-re im-ma-an-dab₅
ki nam-nitah-a-ke₄ me₃-a nu-un-šub kur-re im-ma-an-dab₅
a-a {d}en-lil₂ inim-bi nu-mu-de₃-gub eridug{ki}še₃ ba-ŋen
eridug{ki} e₂ {d}en-ki-ka₃-še₃ ŋiri₃-ni dili mu-un-gub
igi {d}en-ki-ka₃-še₃ er₂ im-ma-še₈-še₈
a-a {d}en-ki {ŋiš}ellag-ŋu₁₀ kur-še₃ mu-da-an-šub {ŋiš}e-ke₄-ma-ŋu₁₀ ganzer-še₃ mu-da-an-šub
en-ki-du₁₀ ed₃-de₃ i₃-gi₄-en kur-re im-ma-an-dab₅
nam-tar nu-un-dab₅ a₂-sag₃ nu-un-dab₅ kur-re im-ma-an-dab₅
{d}udug {d}nergal saŋ šu nu-du₇ nu-mu-un-dab₅ kur-re im-ma-an-dab₅
ki nam-nitah-a-ke₄...nu-un-šub kur-re im-ma-an-dab₅
a-a {d}en-ki inim-bi ba-e-de₃-gub
ur-saŋ šul {d}utu-ra dumu {d}nin-gal-e tud-da gu₃ mu-na-de₂-e
i₃-ne-eš₂ ab-lal₃ kur-ra ŋal₂ u₃-bi₂-in-taka₄
šubur-a-ni kur-ta ed₃-de₃-mu-na-ab
ab-lal₃ kur-ra ŋal₂ im-ma-an-taka₄
si-si-ig-ni-ta šubur-a-ni kur-ta mu-da-ra-ab-ed₃-de₃
gu₂-ni gu₂-da mu-ni-in-la₂ ne mu-un-su-ub-be₂
en₃ tar-re im-mi-in-kuš₂-u₃-ne
a₂ aŋ₂-ŋa₂ kur-ra igi bi₂-du₈
nu-uš-ma-ab-be₂-en gu₅-li-ŋu₁₀ nu-uš-ma-be₂-en
tukum-bi a₂ aŋ₂-ŋa₂ kur-ra...
...tuš-a er₂ ŋe₂₆-e ga-tuš ga-er₂
...šu bi₂-in-tag-ga šag₄-zu ba-e-hul₂
...bi₂-in-dug₄
...uh bi₂-in-tag
...sahar-ra a-ab-si
en-e u₈ bi₂-in-dug₄ sahar-ra ba-da-an-tuš
lu₂ dumu-ni 1(diš)-am₃ igi bi₂-du₈-am₃ igi bi₂-du₈-am₃ a-na-gin₇ an-ak
{ŋiš}gag e₂-ŋar₈-a-na ab-du₃-a gig-ga i-i
lu₂ dumu-ni 2(diš)-am₃ igi bi₂-du₈-am₃ igi bi₂-du₈-am₃ a-na-gin₇ an-ak
šeg₁₂ 2(diš)-a al-tuš ninda al-gu₇-e
lu₂ dumu-ni 3(diš)-am₃ igi bi₂-du₈-am₃ igi bi₂-du₈-am₃ a-na-gin₇ an-ak
{kuš}ummud dag-si-ke₄ a al-na₈-na₈
lu₂ dumu-ni 4(diš)-am₃ igi bi₂-du₈-am₃ igi bi₂-du₈-am₃ a-na-gin₇ an-ak
lu₂ anše 4(diš) la₂-gin₇ šag₄-ga-ni al-hul₂
lu₂ dumu-ni 5(diš)-am₃ igi bi₂-du₈-am₃ igi bi₂-du₈-am₃ a-na-gin₇ an-ak
dub-sar sag₉-ga-gin₇ a₂-ni ŋal₂ bi₂-in-taka₄ e₂-gal si sa₂-bi ba-an-ku₄-ku₄
lu₂ dumu-ni 6(diš)-am₃ igi bi₂-du₈-am₃ igi bi₂-du₈-am₃ a-na-gin₇ an-ak
{lu₂}{ŋiš}apin-la₂-gin₇ šag₄-ga-ni al-hul₂
lu₂ dumu-ni 7(diš)-am₃ igi bi₂-du₈-am₃ igi bi₂-du₈-am₃ a-na-gin₇...
dub-us₂ diŋir-re-e-ne-ke₄ {ŋiš}gu-za ib₂-tuš di-da ŋiš ba-tuku
tiru-e igi bi₂-du₈-am₃ igi bi₂-du₈-am₃ a-na-gin₇...
pa a-la-la hur-ra-gin₇ ub-dug₄-ga-a ab-us₂
munus nu-u₃-tud igi bi₂-du₈-am₃ igi...a-na-gin₇ an-ak
{dug}zal-lil₂-da-gin₇ <unk> na i₃-gurud lu₂ nu-mu-un-hul₂-e
ŋuruš tur ur₂ dam-na-ka tug₂ nu-ub-sig₉-ge igi bi₂-du₈-am₃ igi bi₂-du₈-am₃ a-na-gin₇ an-ak
eš₂-šu-ak šu im-mi-du₇-un eš₂-šu-ak-ba...
ki-sikil ur₂ dam-na-ka tug₂ nu-ub-sig₉-ge igi bi₂-du₈-am₃...a-na-gin₇ an-ak
gi-šu-ak šu im-mi-du₇-un gi-šu-ak er₂ mi-in-še₈-še₈
lu₂ ibila nu-tuku igi bi₂-du₈-am₃...a-na-gin₇ an-ak
šeg₁₂ {ŋiš}<unk> ra-gin₇ ninda al-gu₇-e
...bi₂-du₈-am₃ a-na-gin₇ an-ak
...<unk>...
...
lu₂...<unk>...
u₂-ni...a gid₂ al-na₈-na₈
lu₂ ur-mah-e gu₇-a...bi₂-du₈-am₃
...šu-ŋu₁₀ a ŋiri₃-ŋu₁₀...im-me
lu₂ ur₃ šub-ba igi...
...šu...
lu₂-sahar-šub-ba igi bi₂-du₈-am₃
gud-gin₇ al-dub₂ uh im-da-gu₇-e
lu₂...šub-ba igi...a-na-gin₇...
ad ama-ni...dam-a-ni er₂ i₃-še₈-še₈
gidim lu₂ ninda sig₁₀-ge₅ nu-tuku igi bi₂-du₈-am₃...an-ak
šu su-ub-be₂ ninda pad-pad-ra₂ <unk> a sila šub-ba i₃-gu₇-e
...<unk> igi...
...
lu₂ {ŋiš}ma₂-du₃ ra igi bi₂-du₈-am₃...an-ak u₃-ni-in-šu₂-šu₂
a₂-še ama-ŋu₁₀ lu₂...
{ŋiš}ma₂-du₃ bur₁₂-ra-ni a he₂-em-mi-dib-be₂-eš
{ŋiš}saŋ-du ninda pad-pad-ra₂-ni niŋ₂ mu-ni-gu-ul-e
niŋin₃-ŋar tur-tur-ŋu₁₀ ni₂-ba nu-zu igi bi₂-du₈-am₃ igi bi₂-du₈-am₃ a-na-gin₇ an-ak
{ŋiš}banšur kug-sig₁₇ kug-babbar lal₃ i₃-nun-ta e-ne im-di-e-ne
lu₂ ug₇-am₃...na i₃-uš₂ igi bi₂-du₈-am₃ igi...a-na-gin₇ an-ak
ki ŋiš-nu₂ diŋir-re-e-na al-nu₂
lu₂ izi la₂ igi bi₂-du₈-am₃ igi nu-mu-ni-du₈-am₃
gidim-a-ni nu-ŋal₂ i-bi₂-ni an-na...
lu₂ ur₃-ta šub-ba igi...igi i-ni-in-du₈-am₃...
ŋiri₃-pad-ra₂-ni šu <unk>...
lu₂ {d}iškur-ra ŋiri₃-bal...igi bi₂-du₈-am₃ igi i-ni-du₈-am₃...
gud-gin₇ al-dub₂ uh...
lu₂-sahar-šub-ba igi bi₂-du₈-am₃ igi i-ni-du₈-am₃ a-na-gin₇ an-ak
...a-ni al-bar u₂ gid₂ al-gu₇-e a gid₂ al-na₈-na₈
iri bar-ra-a al-tuš
lu₂ inim ama a-a-na-ke₄ ni₂ nu-teŋ₃-ŋe₂₆-dam igi bi₂-du₈-am₃ igi i-ni-du₈-am₃ a-na-gin₇ an-ak
a ni₂-ŋu₁₀ a ŋiš-ge-en-na šeg₁₀ gi₄ nu-ub-gul-e
lu₂ aš₂ ama a-a-na-ke₄ sa₂ bi₂-dug₄-ga igi bi₂-du₈-am₃ igi i-ni-du₈-am₃...an-ak
ibila ba-da-kar gidim-ma-ni šu...
lu₂ mu...saŋ...igi...i-ni-du₈-am₃...an-ak
gidim-ma-ni...
gidim lu₂ ninda sig₁₀-ge₅...igi i-ni-du₈-am₃...an-ak
šu su-ub-be₂ utul₂-a ninda...<unk> sila šub-ba i₃-gu₇-e
...ni₂-ba nu-zu igi bi₂-du₈-am₃ igi i-ni-du₈-am₃ a-na-gin₇ an-ak
{ŋiš}banšur kug-sig₁₇ kug-babbar lal₃ i₃-nun-na e-ne im-da-e-ne
lu₂ izi la₂ igi bi₂-du₈-am₃ igi nu-mu-na-du₈-am₃
i-bi₂-ni an-na ba-a-ed₃-am₃ gidim-a-ni ki-a nu-ub-tuš
lu₂ diŋir lul-lul sig₁₀-ge₅ nam-erim₂ ba-an-kud igi bi₂-du₈-am₃ igi...a-na-gin₇ an-ak
ki-a-naŋ saŋ...ra-ah naŋ-a i₃-naŋ-e
dumu ŋir₂-su{ki} a il₂-il₂ a-a-na u₃ ama-na igi bi₂-du₈-am₃...i-ni-du₈-am₃ a-na-gin₇...
igi lu₂ 1(diš)-ta-am₃ li-im dumu mar-tu-me-eš gidim-a-ni šu la-ba-an-ta-ra-ra gaba nu-ši-dub-bu
dumu mar-tu{ki}a ki-a-naŋ saŋ kur-ra-ke₄ igi-ba bi₂-ib₂-dab₅-be₂-en
dumu ki-en-gi ki-uri-ke₄ igi bi₂-du₈-am₃ igi i-ni-du₈-am₃ a-na-gin₇ an-ak
a ki-lul-la a lu₃-a bi₂-ib₂-naŋ-me-eš
a-a-ŋu₁₀ u₃ ama-ŋu₁₀ me-a...igi bi₂-du₈-am₃ igi i-ni-du₈-am₃...
...a...
...{ŋiš}ma₂-du₃ ra igi...a-na-gin₇ i₃-ŋal₂
a₂-še₃ ama-ŋu₁₀ lu₂ he₂-en-na-ab-be₂ <unk> bur₁₂-ra-ni a
{ŋiš}saŋ-du ninda pad-pad-ra₂-ni a bi₂-ib-gul-la...a
lu₂ ur₃-ta šub-ba igi bi₂-du₈ a-na-gin₇ i₃-ŋal₂
...al-šub uh im-da-ab-gu₇
...aš₂ ama-na-ke₄ sa₂ bi₂-in-dug₄-ga...bi₂-du₈ a-na-gin₇ i₃-ŋal₂
ibila ba-an-da-kar...šu al-ŋa₂-ŋa₂ <unk> <unk> ke₄
...a-a-na u₃ ama-na...nu-teŋ₃-ŋe₂₆-dam igi bi₂-du₈...i₃-ŋal₂
...
...a...
...šub-ba igi...a-na-gin₇...
...saŋ-du...dam-a-ni er₂ ba-ni-še₈-še₈
...<unk>...<unk>...igi bi₂-du₈ a-na-gin₇ i₃-ŋal₂
...ta šu-ta <unk>...<unk>
...ki-sig₁₀-ga nu-tuku...bi₂-du₈...i₃-ŋal₂
...ninda pad-pad-ra₂-a-ni...šub-ba i₃-gu₇-e
...ni₂-bi nu-zu...a-na-gin₇...
{ŋiš}buniŋ...
lu₂ izi...igi nu-mu-ni-du₈
gidim-ma-ni nu-ŋal₂ i-bi₂-ni...
...
iri-bi im-mi-gi₄-gi₄-ne
{ŋiš}šu-kar₂ a₂-kar₂-ra-ke₄ pa-a-šu...da-da-ra-še₃ mi-ni-in-kur₉
e₂-gal-la-na hul₂-hul₂-la mi-ni-in-ŋar
ŋuruš ki-sikil unug-ga{ki} saŋ-tuku bur-šum₂-ma...
alan-bi igi mu-un-bar-bar-re-ne im-ma-hul₂-hul₂-la
{d}utu agrun-na-ta e₃-a-na saŋ mi-ni-in-il₂
a₂-bi mu-un-da-an-aŋ₂
a-a-ŋu₁₀ u₃ ama-ŋu₁₀ a si-ig-ga naŋ-ze₂-en
ud nu-mu-un-da-sa₉ am₃-da-dirig aga₃-bi in-ši-in-tag-ne
{d}gilgameš₂-e ki hul-a ba-an-šub
ud 9(diš)-kam ki hul-a ba-an-šub
ŋuruš ki-sikil unug{ki}ga saŋ-tuku bur-šu-ma kul-aba{ki} er₂ ba-še₈-še₈
bi₂-in-dug₄-ga-gin₇-nam
dumu ŋir₂-su{ki}a zag bi₂-in-tag
a-a-ŋu₁₀ u₃ ama-ŋu₁₀ a si-ig-ga naŋ-ze₂-en
ur-saŋ {d}gilgameš₂ dumu {d}nin-sumun₂-ka za₃-mi₂-zu dug₃-ga-am₃
...im-ma-niŋin₂-ne-eš
...ma-an-il₂ gidim mu-un-da-e-re
...im-ma-ni-in-ŋar
...bi im-ma-ŋa₂-ŋa₂
...ne im-ma-ni-su-ub
...hul...im-ma-ni-ib-ra
...ki...im-ma-ni-su-ub
dumu hul gig-ga-a-ni...
i{d}utu-bi kur-ra ba-e-dab-be₂
ud hul-ŋal₂-da en-na ud 7(diš)-na-še₃
šubur-ra-a-ni {d}en-ki-du₁₀-ra kur-ta nu-mu-un-ed₂-de₃
lugal-e i-lu mu-un-na-ab-be₂ er₂ gig šeₓ(|A.IGI|)-šeₓ(|A.IGI|)
šubur šag₄-ga-a-ŋu₁₀ tab-ba...ad...kur-ra...
nam-tar nu-dab a₂-sag₃ nu-dab kur-ra...
{d}udug {d}nergal saŋ...nu-dab kur-ra...
ki nam...me₃ nu-un-šub kur-ra im-ma-ab-dab
e₂-kur-ra e₂...ŋiri₃-ni dili mu-un-gub
igi {d}mu-ul-lil₂-la₂-še₃ <unk> <unk>...<unk>...ba-gub
{ŋiš}ellag-a-ŋu₁₀ kur-ta...
{ŋiš}e <unk> a-ŋu₁₀ ganzerₓ(|KUR.ZA.KUR.ZI|)-da mu-un-da-šub
{d}en-ki-du₁₀ ed₂-de₃ ed₃-de₃
...šag₄-ga-a-ŋu₁₀ tab-ba gen₆-na-a-ŋu₁₀ ad gi₄-gi₄-a-ŋu₁₀...
...a₂-sag₃ nu-dab kur-ra...
...nu-dab...
...
...bi₂-du₈-a
...i₃-ŋal₂
...gig-ga...i
...dumu-ne 2(diš)-am₃ igi bi₂-du₈-a
...i₃-ŋal₂
...a-ab-tuš...
...3(diš)-am₃ igi bi₂-du₈-a
...i₃-ŋal₂
...a mu-na₈-na₈
...igi bi₂-du₈-a
a-na-gin₇ i₃-ŋal₂
lu₂ anše...
šag₄-ga-ni al-dug₃
...igi bi₂-du₈-a
...
dub-sar sag₉-ga-gin₇ a₂-ni ŋal₂ bi₂-in-taka₄
e₂-gal si...
...dumu-ne 6(diš)-am₃ igi...
...i₃-ŋal₂
...il₂-la-gin₇ šag₄-ga-ni al-dug₃
...7(diš)-am₃ igi...
...i₃-ŋal₂
...{ŋiš}gu-za ib₂-tuš di-da ŋiš ba-an-tuku
...igi...
...i₃-ŋal₂
...ninda i₃-gu₇-e
...
...igi...
...
...a na₈-na₈
...igi bi₂-du₈-a
...i₃-ŋal₂
...<unk> im-da-ab-gu₇-e
lu₂ ur-e gu₇-a igi bi₂-du₈-a
a-na-gin₇ i₃-ŋal₂
a₂ šu-ŋu₁₀ a₂ ŋiri₃-ŋu₁₀ a₂...
lu₂ dimgul ra igi...
a-na-gin₇...
a₂-še₃ ama-ŋu₁₀ lu₂ mu-na-be₂
{ŋiš}gag-e du₃-du₃...
niŋ₂-gu₇-e saŋ-du ninda bad-bad-de₃ niŋ₂ gul-gul...
munus nu-u₃-tud...igi...
a-na-gin₇ i₃-ŋal₂
{dug}sahar...ga til₃-la in-šub lu₂...
ŋuruš tur ur₂ dam-na-ke₄ tug₂ nu-sig₉-ga igi...
a-na-gin₇ i₃-ŋal₂
gi-šu-ak-a šu mi-ni-du₈ ugu gi-šu-ak-a gig <unk>...
ki-sikil tur ur₂ dam-na-ke₄ {ŋiš}dala₂ nu-du₁₀ igi bi₂-du₈-a
a-na-gin₇ i₃-ŋal₂
{tug₂}eš₅-tab-ba šu im-mi-du₈ ugu eš₅-tab-ba-a gig-ga i
lu₂ <unk> ni₂ buluŋ₅-ŋa₂ igi bi₂-du₈-a
a-na-gin₇ i₃-ŋal₂
gud-gin₇ im-gam <unk> im-da-gu₇-e
lu₂ ur₃ šub-ba igi bi₂-du₈-a
a-na-gin₇ i₃-ŋal₂
ŋiri₃-pad-a-ni...gidim-a-ni di in-du₈-a igi...
a-na-gin₇...
lu₂-sahar-šub-ba igi bi₂-du₈-a a-na-gin₇...
a al-bar-ra u₂ al-bar-ra
udug di in-du₈ bar-bi-a im-tuš
niŋin₃-ŋu₁₀ nu-sa₄-am₃ igi bi₂-du₈-a
a-na-gin₇ i₃-ŋal₂
{ŋiš}banšur...e-ne...
lu₂ izi...la₂ igi...
a-na-aš-am₃ gu₅-li-a-ŋu₁₀ nu-bi₂-in-tar...
en₃-bi in-tar gu₅-li-a-ŋu₁₀
gidim-a-ni kur-ta...e-bi-da an-e ba-e
šag₄ ba-sag₃ mu-ra-a-ni ba-uš₂
...nam-til₃-la...
en-e kur lu₂ til₃-la-še₃...na-an-gub

Cuneiform:
<SURFACE>
𒌓𒊑𒀀𒌓𒋤𒁺𒊑𒀀
𒈪𒊑𒀀𒈪𒁁𒁺𒊑𒀀
𒈬𒊑𒀀𒈬𒋤𒁺𒊑𒀀
𒌓𒌌𒃻𒌌𒂊𒉺𒌓𒁺𒀀𒁀
𒌓𒌌𒃻𒌌𒂊𒊩𒍣𒅗𒂵𒀀𒁀
𒀊𒌧𒈠𒅗𒃻𒋙𒀀𒁀
𒅎𒋗𒆸𒈾𒌧𒈠𒅗𒃻𒋰𒀝𒀀𒁀
𒀭𒆠𒋫𒁀𒁕𒁁𒁺𒀀𒁀
𒆠𒀭𒋫𒁀𒁕𒋩𒊏𒀀𒁀
𒈬𒉆𒇽𒍇𒇻𒁀𒀭𒃻𒊏𒀀𒁀
𒌓𒀭𒉌𒀭𒁀𒀭𒁺𒀀𒁀
𒀭𒂗𒆤𒇷𒆠𒁀𒀭𒁺𒀀𒁀
𒀭𒎏𒆠𒃲𒆷𒊏𒆳𒊏𒊕𒉺𒄸𒁺𒁉𒂠𒅎𒈠𒀊𒉺𒄸𒁺𒀀𒁀
𒁀<unk>𒀀𒁀𒁀<unk>𒀀𒁀
𒀀𒀀𒆳𒂠𒁀<unk>𒀀𒁀
𒀭𒂗𒆠𒆳𒂠𒁀<unk>𒀀𒁀
𒈗𒊏𒌉𒌉𒁀𒀭𒁕𒊑
𒀭𒂗𒆠𒊏𒃲𒃲𒁀𒀭𒁕𒊑
𒌉𒌉𒁉𒎎𒋗𒄰
𒃲𒃲𒁉𒎎𒄀𒄞𒌓𒁕𒄰
𒌫𒄑𒈣𒌉𒊑𒀭𒂗𒆠𒂵𒆤
𒃻𒅮𒈾𒌌𒀀𒀭𒈪𒋙𒋙
𒈗𒊏𒀀𒄑𒈣𒊕𒂷𒆤
𒌨𒁇𒊏𒁶𒌨𒈬𒈾𒅥𒂊
𒀭𒂗𒆠𒊏𒀀𒄑𒈣𒂕𒊏𒆤
𒌨𒈤𒁶𒊕𒄑𒅎𒊏𒊏
𒌓𒁉𒀀𒄑𒁹𒀀𒀭𒄑𒄩𒇻𒂠𒁹𒀀𒀭𒄑𒁹𒀀𒀭
𒄘𒀀𒇉𒌓𒄒𒉣𒈾𒆬𒂵𒅗𒆕𒀀𒁉
𒀀𒇉𒌓𒄒𒉣𒈾𒀀𒅘𒅘𒁕𒁉
𒀉𒍇𒇻𒌫𒁀𒈬𒉌𒅔𒁍𒉺𒁀𒈬𒉌𒅔𒈽
𒀀𒇉𒌓𒄒𒉣𒈾𒀀𒅎𒈠𒉌𒅁𒊏
𒊩𒂊𒅗𒀭𒈾𒋫𒉎𒋼𒀀𒁺
𒅗𒀭𒂗𒆤𒇲𒋫𒉎𒋼𒀀𒁺
𒄑𒋗𒈾𒈬𒌧𒆪𒀕𒆠𒂠𒁀𒉌𒅔𒆭𒊑
𒄑𒊬𒄀𒆸𒀭𒈹𒂠𒅎𒈠𒉌𒅔𒆭𒆭𒊑
𒊩𒂊𒄑𒋗𒈾𒇷𒉈𒅔𒁺𒄊𒉌𒋫𒉈𒅔𒁺
𒊩𒂊𒄑𒋗𒈾𒀀𒇷𒉈𒅔𒅗𒄊𒉌𒋫𒉈𒅔𒅗
𒈨𒈾𒀀𒀭𒄑𒄖𒍝𒄀𒆸𒁀𒉌𒆪𒉈𒂗𒉈𒅔𒅗
𒈨𒈾𒀀𒀭𒄑𒈿𒄀𒆸𒁀𒉌𒈿𒉈𒂗𒉈𒅔𒅗
𒈬𒐊𒀀𒀭𒈬...
𒄑𒁀𒆸𒋢𒁉𒉡𒈬𒌧𒁕𒁯
𒌫𒁉𒀀𒈲𒅲𒉡𒍪𒂊𒌑𒆠𒋧𒂵𒅎𒈠𒉌𒅁𒍑
𒉺𒁉𒀀𒄷𒀭𒅎𒂂𒄷𒉈𒀫𒅎𒈠𒉌𒅁𒃻
𒉺𒅁𒁉𒀀𒆠𒂖𒆤𒇲𒆤𒂍𒅎𒈠𒉌𒅁𒆕
𒆠𒂖𒅗𒉈𒉈𒊮𒄾𒄾
𒆬𒀭𒈹𒆤𒀀𒅆𒂊𒉈𒁀𒋁𒋁
𒌓𒉌𒇷𒁕𒀭𒌫𒌓𒄀𒁕
𒉅𒌓𒉌𒇷𒆂𒄄𒄄𒁕
𒀭𒌓𒂍𒉣𒋫𒌓𒁺𒀀𒉌
...𒆬𒀭𒈹𒆤𒎐𒀀𒉌𒌨𒊕𒂄𒀭𒌓𒌫
...𒀭𒌓𒊏𒅗𒈬𒈾𒌤𒂊𒆬𒀭𒈹𒆤
𒋀𒈬𒌓𒊑𒀀𒈾𒉘𒁀𒋻𒊏𒀀𒁀
𒌓𒃶𒈠𒀠𒆷𒅗𒈾𒉘𒂷𒁀𒂊𒉌𒆷𒊑
𒌓𒀭𒉌𒀭𒁀𒀭𒅕𒊏𒀀𒁀
𒀭𒈬𒌌𒆤𒇷𒆠𒁀𒀭𒅕𒊏𒀀𒁀
𒀭𒂵𒊭𒀭𒆠𒃲𒆷𒊏𒆳𒊏𒊕𒉺𒄸𒁺𒂵𒂠𒅎𒈠𒀊𒉺𒄸𒁺𒂵𒀀𒁀
𒁀<unk>𒀀𒁀𒁀<unk>𒀀𒁀
𒀀𒀀𒆳𒂠𒁀<unk>𒀀𒁀
𒀭𒄠𒀭𒆠𒆳𒂠𒁀<unk>𒀀𒁀
𒅇𒈬𒌧𒊏𒌉𒌉𒁀𒀭𒁕𒊑
𒀭𒄠𒀭𒆠𒊏𒃲𒃲𒁀𒀭𒁕𒊑
𒌉𒌉𒁉𒎎𒋗𒀀𒄰
𒃲𒃲𒁉𒎎𒄀...
𒌫𒄑𒈣𒌉𒊑...
𒊺𒂗𒅮𒈾𒌌𒀀𒀭...
𒅇𒈬𒌧𒊏𒀀...
𒌨𒁇𒊏𒁶𒌨...
𒀭𒄠𒀭𒆠𒊏𒀀...
𒌨𒈤𒁶𒊕𒄑𒅎𒊏𒊏
𒌓𒁉𒀀𒈬𒁲𒋫𒀀𒀭𒄑𒄩𒇻𒂠𒁲𒋫<unk><unk>𒁲𒋫𒀀𒀭
𒄘𒀀𒇉𒌓𒄒𒉣𒈾𒆬𒂵𒅗𒆕𒀀𒁀
𒀀𒇉𒌓𒄒𒉣𒈾𒀀𒅘𒅘𒁕𒁉
𒀉𒅎𒍇𒇻𒌫𒁀𒈬𒉌𒅔𒁍𒉺𒁀𒈬𒉌𒅔𒈽
𒀀𒇉𒌓𒄒𒉣𒈾𒀀𒅎𒈠𒉌𒅁𒊏
𒉡𒉭𒂊𒉈𒉘𒀭𒈾𒋫𒉎𒋼𒀀𒁺
𒂊𒉈𒉘𒀭𒈬𒌌𒆤𒇲𒋫𒉎𒋼𒀀𒁺
𒈬𒋗𒂷𒈬𒌧𒆪𒀕𒆠𒂠𒁀𒉌𒅔𒆭
𒄑𒊬𒄀𒆸𒆬𒂵𒊭𒀭𒈾𒂠𒅎𒈠𒉌𒅔𒆭𒆭
𒉡𒉭𒁺𒈬𒋗𒂷𒇷𒉈𒅔𒁺𒈨𒊑𒈬𒋫𒉈𒅔𒁺
...𒈬𒋗𒂷𒀀𒇷𒉈𒅔𒌤𒈨𒊑𒈬𒋫𒀀𒉈𒁺𒉡𒉭𒁺
𒈨𒈾𒀀𒀭𒄑𒄖𒍝𒄀𒆸𒁀𒉌𒆪𒅇𒉈𒂗𒉈𒅔𒅗
𒈨𒈾𒀀𒀭𒄑𒈿𒄀𒆸𒁀𒉌𒈿𒉈𒂗𒉈𒅔𒅗
𒈬𒐊𒀀𒀭𒈬𒌋𒀀𒀭𒁀𒂊𒉌𒆷𒊑
𒈬𒁀𒆸...𒉡𒈬𒌧𒁕𒁯
...𒉡𒍪𒂊𒌑𒆠𒋧𒂵𒅎𒈠𒉌𒅁𒍑
𒉺𒁉𒀀𒄷𒀭𒅎𒂂𒄷𒀫𒅎𒈠𒉌𒅁𒃻
𒉺𒅁𒁀𒁉𒀀...𒆤𒇲𒆤𒂍𒅎𒈠𒉌𒅔𒍑
𒆠𒂖𒅗...𒊮𒄾𒄾
𒆬𒀭𒈹𒆤𒀀𒅆𒂊𒉈𒁀𒋁𒋁
𒋀𒀀𒉌𒌨𒊕𒂄𒀭𒌓𒅗𒁉𒉡𒈬𒉈𒁺
𒌓𒉌𒇷𒁕𒀭𒌫𒌓𒄀𒉈
𒄷𒉅𒄷𒌓𒉌𒇷𒆂𒄄𒄄𒁕
𒀭𒌓𒂍𒉣𒋫𒌓𒁺𒀀𒉌
𒎐𒀀𒉌𒆬𒀭𒈹𒆤
𒌨𒊕𒀭𒄑𒉋𒂵𒎌𒅗...
𒋀𒈬𒌓𒊑𒀀𒈾𒉘...
𒌓...𒅗𒈾𒉘𒁀𒂊𒉌𒆷𒊑
...
...𒆳𒊏𒊕𒉺𒄸𒁺𒂵𒂠𒅎𒈠𒀊𒉺𒄸𒁺𒂵𒀀𒁀
𒁀<unk>𒀀𒁀𒁀<unk>𒀀𒁀
𒀀𒀀𒆳𒂠𒁀<unk>𒀀𒁀
𒀭𒄠𒀭𒆠𒆳𒂠𒁀<unk>𒀀𒁀
𒅇𒈬𒌧𒊏𒌉𒌉𒁀𒀭𒁕𒊑
𒀭𒄠𒀭𒆠𒊏𒃲𒃲𒁀𒀭𒁕𒊑
𒌉𒌉𒁉𒎎𒋗𒄰
𒃲𒃲𒁉𒎎𒄀𒄞𒌓𒁕𒄰
𒌫𒄑𒈣𒌉𒊑𒀭𒄠𒀭𒆠𒂵𒆤
𒊺𒂗𒅮𒈾𒌌𒀀𒀭𒉌𒋙𒋙
𒅇𒈬𒌧𒊏𒀀𒄑𒈣𒊕𒂷𒆤
𒌨𒁇𒊏𒁶𒌨𒈬𒌧𒈾𒅥𒂊
𒀭𒄠𒀭𒆠𒊏𒀀𒄑𒈣𒂕𒊏𒆤
𒌨𒈤𒁶𒊕𒄑𒅎𒊏𒊏
𒌓𒁉𒀀𒈬𒁲𒋫𒀀𒀭𒄑𒄩𒇻𒂠𒁲𒋫𒀀𒀭<unk><unk>𒁲𒋫𒀀𒀭
𒄘𒀀𒇉𒌓𒄒𒉣𒈾𒆬𒂵𒅗...
𒀀𒇉𒌓𒄒𒉣𒈾𒀀𒅘𒅘𒁕𒁉
𒀉𒅎𒍇𒇻𒌫𒁀𒈬𒉌𒅔𒁍𒉺𒁀𒈬𒌧𒉌𒅔𒈽
𒀀𒇉𒌓𒄒𒉣𒈾𒀀𒅎𒈠𒉌𒅁𒊏
𒉡𒉭𒂊𒂊𒉈𒉘𒀭𒈾𒋫𒉎𒋼𒀀𒁺
𒂊𒉈𒉘𒀭𒈬𒌌𒆤𒇲𒋫𒉎𒋼𒀀𒁺
𒈬𒋗𒂷𒈬𒌧𒆪𒀕𒆠𒂠𒁀𒀭𒉌𒆭
𒄑𒊬𒄀𒆸𒂵𒊭𒀭𒀭𒈾𒂠𒅎𒈠𒉌𒅔𒆭𒆭𒊑
𒉡𒉭𒂊𒈬𒋗𒈾𒇷𒉈𒅗𒄊𒉌𒋫𒉈𒅔𒁺
...𒈬𒋗𒈾𒀀𒇷𒉈𒌤𒄊𒉌𒋫...
𒈨𒈾𒀀𒀭𒄑𒄖𒍝𒄀𒆸𒁀𒉌𒆪𒅇𒉈𒂗𒉈𒅔𒅗
𒈨𒈾𒀀𒀭𒄑𒈿𒄀𒆸𒁀𒉌𒈿𒉈𒂗𒉈𒅔𒅗
𒈬𒐊𒀀𒀭𒈬𒌋𒀀𒀭𒁀𒂊𒉌𒆷𒊑
𒈬𒁀𒆸𒋢𒁉𒉡𒈬𒌧𒁕𒁯
𒌫𒁉𒀀𒈲𒅲𒉡𒍪𒂊𒌑𒆠𒋧𒂵𒅎𒈠𒉌𒅁𒍑
𒉺𒁉𒀀𒄷𒀭𒅎𒂂𒄷𒉈𒀫𒁉𒅎𒈠𒉌𒅁𒃻
𒉺𒅁𒁀𒁉𒀀𒆠𒂖𒆤𒇲𒆤𒂍𒅎𒈠𒉌𒅔𒆕
𒆠𒂖𒅗𒉈𒉈𒊮𒄾𒄾
𒆬𒀭𒈹𒆤𒀀𒅆𒂊𒉈𒁀𒋁𒋁𒀭𒂵𒊭𒀭𒈾𒁺
𒎐𒀀𒉌𒅗𒅔𒈾𒀭𒅗𒂵
𒋀𒀀𒉌𒌨𒊕𒀭𒄑𒉋𒂵𒎌𒅗𒁉𒁀𒉈𒁺
𒌆𒌈𒁀𒊒𒊮𒁀𒐐𒈠𒈾𒀀𒀭𒌈𒁀𒈾𒁀𒀭𒆕𒁀𒀭𒋼𒀀
𒐐𒀀𒀭𒌍𒂆𒁀𒅆𒅔𒀝
𒍏𒄩𒍣𒅔𒈾𒉌𒄯𒊏𒀭𒈾𒅗𒉌
𒐌𒄘𒐌𒈠𒈾𒅗𒉌𒋗𒉌𒀀𒁀𒀭𒆪
𒌫𒁉𒀀𒈲𒅲𒉡𒍪𒂊𒊕𒄑𒁀𒀭𒊏
𒉺𒁉𒀀𒄷𒀭𒅎𒂂𒄷𒉈𒀫𒁉𒋗𒁀𒀭𒋾𒄯𒊕𒂠𒁀𒀭𒆭
𒉺𒅁𒁀𒁉𒀀𒆠𒂖𒆤𒇲𒆤𒂍𒅎𒈠𒀭𒉌𒅔𒉌
𒂍𒊑𒂍𒊑𒂠𒁀𒀭𒋼𒀀𒋼𒀀𒊑
𒄑𒌫𒁀𒈬𒉌𒅔𒁍𒉺𒁀𒈬𒉌𒅔𒈽𒋗𒉈𒅔𒋻
𒌉𒌷𒈾𒈬𒌧𒉈𒁻𒌍𒀀𒀭
𒉺𒁉𒉌𒋻𒊒𒉈𒅗𒁀𒆟𒊑𒉈𒄘𒁉𒃻𒃻𒊑𒌍
𒎐𒀀𒉌𒆬𒀭𒈹𒊏𒄑𒄖𒍝𒉌𒂠𒈬𒈾𒀊𒋧𒈬
𒄑𒈿𒁕𒉌𒂠𒈬𒈾𒀊𒋧𒈬
𒂊𒉈𒌫𒁉𒄑𒆸𒀀𒉌𒂠𒁀𒁕𒀊𒁶𒂊
𒉺𒁉𒄑𒂊𒆤𒈠𒉌𒂠𒁀𒀊𒁶𒂊
𒄑𒆸𒀠𒅗𒅗𒄀𒋻𒃡𒊏𒄑𒆸𒈾𒈬𒌧𒂊
𒉎𒁲𒅗𒅗𒄀𒋻𒃡𒊏𒉎𒁲𒈾𒈬𒌧𒂊
𒄨𒌷𒈾𒅗𒄑𒆸𒀠𒅗𒅗𒂵𒉈
𒂊𒉈𒂟𒌉𒉡𒈬𒌧𒋢𒀀𒆤𒉈<unk>𒁀<unk>𒀀
𒀀𒄘𒈬𒀀𒌈𒁀𒈬𒀀𒉪𒅎𒂷𒂷𒉈
𒂼𒌇𒌉𒉌𒅕𒃻𒈬𒈾𒀊𒁺
𒎐𒌇𒋀𒀀𒉌𒅕𒀀𒈬𒈾𒌤𒂊
𒌑𒋜𒀭𒂊𒌝𒈠𒋼𒀀𒊏
𒆠𒄑𒆸𒃻𒊏𒅗𒉌𒄑𒄯𒅔𒄯𒊑
𒄑𒆸𒀀𒉌𒅆𒉌𒀀𒈬𒉌𒅔𒅍𒂍𒀀𒉌𒂠𒈬𒌧𒁺
𒀉𒄘𒍣𒂵𒋫𒆠𒄑𒄯𒅔𒄯𒊏<unk>𒁀<unk>𒀀
𒋗𒆕𒆕𒀀𒉡𒈬𒌧𒋢𒀀𒋫
𒄿𒀭𒌓𒆠𒂖𒌉𒊏𒋫
𒄑𒆸𒀀𒉌𒅇𒄑𒂊𒆤𒈠𒉌𒂉𒆳𒊏𒂠𒁀𒁕𒀭𒊒
...𒁲𒉡𒈬𒁕𒀊𒅗
𒋗𒉌𒈬𒉌𒅔𒅗𒁲𒉡𒈬𒌧𒁕𒅗𒋗𒉌𒈬𒊑𒅔𒁺𒋗𒉡𒈬𒌧𒉈𒅔𒋳
𒄊𒉌𒈬𒉌𒅔𒅗𒁲𒉡𒈬𒌧𒁕𒅗𒄊𒈬𒊑𒅔𒁺𒄊𒉡𒈬𒉈𒅔𒋳
𒆍𒃲𒅆𒆳𒍝𒅆𒆳𒊏𒅗𒂉𒅎𒈠𒉌𒅔𒃻
𒀭𒄑𒉋𒂵𒎌𒀀𒅆𒅎𒈠𒀭𒅆𒊒𒅊𒅊𒉌𒂷𒂷
𒀀𒄑𒆸𒈬𒀀𒄑𒂊𒆤𒈠𒈬
𒄑𒆸𒆷𒆷𒁉𒉡𒈬𒌧𒄄𒀀𒈬
𒆠𒂊𒉈𒁲𒁲𒉡𒈬𒌧𒋤𒂵𒈬
𒌓𒁀𒄑𒆸𒈬𒂍𒉄𒊏𒅗𒉡𒍑𒈠𒁕𒅅𒀀𒀭
𒁮𒉄𒊏𒂼𒌋𒅗𒈬𒁶𒉡𒍑𒈠𒁕𒅅𒆷𒀀𒀭
𒌉𒉄𒊏𒎐𒌉𒁕𒈬𒁶𒉡𒍑𒈠𒁕𒅅𒆷𒀀𒀭
𒄑𒆸𒈬𒆳𒂠𒈬𒁕𒊒𒀀𒁀𒀀𒈠𒊏𒀊𒇯𒁺𒉈𒄑𒆸𒈬𒆳𒋫𒀀𒁀𒀀𒅎𒋫𒇯𒁺𒉈
𒄑𒂊𒆤𒈠𒈬𒅆𒆳𒍝𒂠𒈬𒁕𒊒𒀀𒁀𒀀𒈠𒊏𒀊𒇯𒁺𒉈𒄑𒂊<unk>𒈠𒈬𒅆𒆳𒋫𒀀𒁀𒀀𒅎𒋫𒇯𒁺𒉈
𒀴𒁕𒉌𒂗𒆠𒄭𒂊𒅗𒈬𒌧𒉌𒅁𒄄𒄄...𒅗𒈬𒌧𒈾𒌤𒂊
𒈗𒈬𒀀𒅆𒂊𒉈𒁀𒋁𒋁𒊮𒅆𒌨𒀀𒈾𒀸𒈬𒂊𒁶𒊮𒍪𒀀𒈾𒀸𒅆𒌨𒁀𒍼
𒌓𒁕𒄑𒆸𒍪𒆳𒋫𒂷𒂊𒂵𒈬𒊏𒀊𒇯𒁺𒉈
𒄑𒂊𒆤𒈠𒍪𒅆𒆳𒍝𒋫𒂷𒂊𒂵𒈬𒊏𒀊𒇯𒁺𒉈
𒀭𒄑𒉋𒂵𒎌𒂊𒂗𒆠𒄭𒊏𒅗...
𒋗𒃻𒌉𒇲𒁉𒌓𒁕𒆳𒂠...𒌓𒁕
𒈾𒂵𒊑𒈾𒊑𒈬𒃶𒆪
𒅗𒂵𒊏𒀊𒅗𒅗𒈬𒂠𒄑𒌆𒉿𒍪𒅗𒈬𒃶𒋰
𒌆𒃞𒃞𒈾𒍪𒈾𒀭𒌆𒌆𒌧
𒁽𒁶𒅆𒁾𒈾𒀭𒉌𒅁𒌓𒁺𒌍
𒉌𒄭𒂵𒁓𒊏𒈾𒀭𒂞𒂞𒂗
𒅕𒋛𒅎𒁉𒂠𒉆𒈬𒂊𒆸𒆸𒉈𒌍𒅕𒉆𒍪𒂠
𒄑𒊒𒆳𒊏𒉆𒈬𒂊𒉺𒄀
𒇽𒄑𒊒𒊏𒀀...
𒄑𒈠𒉡𒋗𒍝𒉆𒁀𒂊𒂷𒂷𒀭
𒄇𒁀𒂊𒉈𒌴𒊑𒌍
𒋢𒂊𒁍𒄊𒍝𒉆𒈬𒂊𒋛𒄀
𒆳𒊏𒅗𒉆𒈬𒌧𒂷𒂷𒀭
𒁮𒆠𒉘𒂷𒍪𒉈𒈾𒀭𒋢𒌒𒁉𒂗
𒁮𒅆𒌨𒍼𒂵𒍪𒃻𒉆𒈬𒊏𒊏𒀭
𒌉𒆠𒉘𒍪𒉈...
𒌉𒅆𒌨𒍼𒂵𒍪𒃻𒉆𒈬𒊏𒊏𒀭
𒄿𒀭𒌓𒆳𒊏𒁀𒂊𒆪𒁉
𒉌𒈿𒀀𒊏𒉌𒈿𒀀𒊏
𒂼𒀭𒎏𒀀𒍪𒉌𒈿𒀀𒊏
𒄯𒆬𒂵𒈾𒌆𒉡𒌝𒌋𒌆
𒃮𒆬𒂵𒈾𒃰𒉡𒌝𒁔
...𒍏𒈜𒁶𒀭𒁕𒅅
...𒉌𒍀𒍀
...𒅗𒈗𒆷𒈾𒀸𒋗...
𒌆𒃞𒃞𒈾𒉌𒅎𒈠𒀭𒌆
𒁽𒁶𒅆𒁾𒅎𒈠𒀭𒉈𒌍
𒉌𒄭𒂵𒎎𒁓𒊏𒅎𒈠𒀭𒂞
𒅕𒋛𒅎𒁉𒂠𒅎𒈠𒀭𒆸𒆸𒉈𒌍𒄘𒅎𒈠𒃻𒊑𒌍
𒄑𒊒𒆳𒊏𒅎𒈠𒀭𒉺𒄀
𒇽𒄑𒊒𒊏𒀀𒅎𒈠𒀭𒆸𒆸𒉈𒌍
𒄑𒈠𒉡𒋗𒈾𒅎𒈠𒉌𒅔𒃻
𒄇𒁀𒀭𒁕𒌴𒊑𒌍
𒋢𒂊𒁍𒄊𒈾𒅎𒈠𒉌𒅔𒋛
𒆳𒊏𒇧𒇧𒅎𒈠𒉌𒅔𒃻
𒁮𒆠𒉘𒂷𒉌𒉈𒅎𒈠𒀭𒋢𒌒
𒁮𒅆𒌨𒍼𒂵𒉌𒃻𒅎𒈠𒉌𒅔𒊏
𒌉𒆠𒉘𒂷𒉌𒉈...
𒌉𒅆𒌨𒍼𒂵𒉌𒃻𒅎𒈠𒉌𒅔𒊏
𒄿𒀭𒌓𒆳𒊏𒅎𒈠𒀭𒆪
𒌨𒊕𒀭𒄑𒉋𒂵𒎌𒌉...
...𒂍𒀭𒂗𒆤𒇲𒂠...
...𒀀𒅆...
...𒄑𒆸𒈬...
...𒇯𒁺𒉈𒉌𒄄...
...𒀉𒉺𒉡𒌧𒆪...
𒀭𒌜𒀭𒊊𒀕𒃲𒊕𒋗...𒉡𒈬𒌧𒆪𒆳𒊑𒅎𒈠𒀭𒆪
𒆠𒉆𒍑𒀀𒆤𒀞𒀀𒉡𒌧𒊒𒆳𒊑𒅎𒈠𒀭𒆪
𒀀𒀀𒀭𒂗𒆤𒅗𒁉𒉡𒈬𒉈𒁺𒉣𒆠𒂠𒁀𒁺
𒉣𒆠𒂍𒀭𒂗𒆠𒂵𒂠𒄊𒉌𒀸𒈬𒌧𒁺
𒅆𒀭𒂗𒆠𒂵𒂠𒀀𒅆𒅎𒈠𒋁𒋁
𒀀𒀀𒀭𒂗𒆠𒄑𒆸𒈬𒆳𒂠𒈬𒁕𒀭𒊒𒄑𒂊𒆤𒈠𒈬𒅆𒆳𒍝𒂠𒈬𒁕𒀭𒊒
𒂗𒆠𒄭𒇯𒁺𒉈𒉌𒄄𒂗𒆳𒊑𒅎𒈠𒀭𒆪
𒉆𒋻𒉡𒌧𒆪𒀉𒉺𒉡𒌧𒆪𒆳𒊑𒅎𒈠𒀭𒆪
𒀭𒌜𒀭𒊊𒀕𒃲𒊕𒋗𒉡𒌌𒉡𒈬𒌧𒆪𒆳𒊑𒅎𒈠𒀭𒆪
𒆠𒉆𒍑𒀀𒆤...𒉡𒌧𒊒𒆳𒊑𒅎𒈠𒀭𒆪
𒀀𒀀𒀭𒂗𒆠𒅗𒁉𒁀𒂊𒉈𒁺
𒌨𒊕𒂄𒀭𒌓𒊏𒌉𒀭𒎏𒃲𒂊𒌅𒁕𒅗𒈬𒈾𒌤𒂊
𒉌𒉈𒂠𒀊𒋭𒆳𒊏𒅅𒅇𒉈𒅔𒋺
𒋚𒀀𒉌𒆳𒋫𒇯𒁺𒉈𒈬𒈾𒀊
𒀊𒋭𒆳𒊏𒅅𒅎𒈠𒀭𒋺
𒋛𒋛𒅅𒉌𒋫𒋚𒀀𒉌𒆳𒋫𒈬𒁕𒊏𒀊𒇯𒁺𒉈
𒄘𒉌𒄘𒁕𒈬𒉌𒅔𒇲𒉈𒈬𒌧𒋢𒌒𒁉
𒇷𒋻𒊑𒅎𒈪𒅔𒊨𒅇𒉈
𒀉𒉘𒂷𒆳𒊏𒅆𒉈𒂃
𒉡𒍑𒈠𒀊𒁉𒂗𒆪𒇷𒈬𒉡𒍑𒈠𒁉𒂗
𒋗𒃻𒌉𒇲𒁉𒀉𒉘𒂷𒆳𒊏...
...𒆪𒀀𒀀𒅆𒂷𒂊𒂵𒆪𒂵𒀀𒅆
...𒋗𒉈𒅔𒋳𒂵𒊮𒍪𒁀𒂊𒄾
...𒉈𒅔𒅗
...𒄴𒉈𒅔𒋳
...𒅖𒊏𒀀𒀊𒋛
𒂗𒂊𒇇𒉈𒅔𒅗𒅖𒊏𒁀𒁕𒀭𒆪
𒇽𒌉𒉌𒁹𒀀𒀭𒅆𒉈𒂃𒀀𒀭𒅆𒉈𒂃𒀀𒀭𒀀𒈾𒁶𒀭𒀝
𒄑𒆕𒂍𒋞𒀀𒈾𒀊𒆕𒀀𒍼𒂵𒄿𒄿
𒇽𒌉𒉌𒈫𒀀𒀭𒅆𒉈𒂃𒀀𒀭𒅆𒉈𒂃𒀀𒀭𒀀𒈾𒁶𒀭𒀝
𒋞𒈫𒀀𒀠𒆪𒃻𒀠𒅥𒂊
𒇽𒌉𒉌𒐈𒀀𒀭𒅆𒉈𒂃𒀀𒀭𒅆𒉈𒂃𒀀𒀭𒀀𒈾𒁶𒀭𒀝
𒋢𒀀𒂔𒇲𒁖𒋛𒆤𒀀𒀠𒅘𒅘
𒇽𒌉𒉌𒐉𒀀𒀭𒅆𒉈𒂃𒀀𒀭𒅆𒉈𒂃𒀀𒀭𒀀𒈾𒁶𒀭𒀝
𒇽𒀲𒐉𒇲𒁶𒊮𒂵𒉌𒀠𒄾
𒇽𒌉𒉌𒐊𒀀𒀭𒅆𒉈𒂃𒀀𒀭𒅆𒉈𒂃𒀀𒀭𒀀𒈾𒁶𒀭𒀝
𒁾𒊬𒊷𒂵𒁶𒀉𒉌𒅅𒉈𒅔𒋺𒂍𒃲𒋛𒁲𒁉𒁀𒀭𒆭𒆭
𒇽𒌉𒉌𒐋𒀀𒀭𒅆𒉈𒂃𒀀𒀭𒅆𒉈𒂃𒀀𒀭𒀀𒈾𒁶𒀭𒀝
𒇽𒄑𒀳𒇲𒁶𒊮𒂵𒉌𒀠𒄾
𒇽𒌉𒉌𒐌𒀀𒀭𒅆𒉈𒂃𒀀𒀭𒅆𒉈𒂃𒀀𒀭𒀀𒈾𒁶...
𒁾𒍑𒀭𒊑𒂊𒉈𒆤𒄑𒄖𒍝𒌈𒆪𒁲𒁕𒄑𒁀𒌇
𒃲𒋼𒂊𒅆𒉈𒂃𒀀𒀭𒅆𒉈𒂃𒀀𒀭𒀀𒈾𒁶...
𒉺𒀀𒆷𒆷𒄯𒊏𒁶𒌒𒅗𒂵𒀀𒀊𒍑
𒊩𒉡𒅇𒌅𒅆𒉈𒂃𒀀𒀭𒅆...𒀀𒈾𒁶𒀭𒀝
𒂁𒉌𒆤𒁕𒁶<unk>𒈾𒉌𒉩𒆠𒇽𒉡𒈬𒌧𒄾𒂊
𒄨𒌉𒌫𒁮𒈾𒅗𒌆𒉡𒌒𒋛𒄀𒅆𒉈𒂃𒀀𒀭𒅆𒉈𒂃𒀀𒀭𒀀𒈾𒁶𒀭𒀝
𒂠𒋗𒀝𒋗𒅎𒈪𒌌𒌧𒂠𒋗𒀝𒁀...
𒆠𒂖𒌫𒁮𒈾𒅗𒌆𒉡𒌒𒋛𒄀𒅆𒉈𒂃𒀀𒀭...𒀀𒈾𒁶𒀭𒀝
𒄀𒋗𒀝𒋗𒅎𒈪𒌌𒌧𒄀𒋗𒀝𒀀𒅆𒈪𒅔𒋁𒋁
𒇽𒌉𒍑𒉡𒌇𒅆𒉈𒂃𒀀𒀭...𒀀𒈾𒁶𒀭𒀝
𒋞𒄑<unk>𒊏𒁶𒃻𒀠𒅥𒂊
...𒉈𒂃𒀀𒀭𒀀𒈾𒁶𒀭𒀝
...<unk>...
...
𒇽...<unk>...
𒌑𒉌...𒀀𒁍𒀠𒅘𒅘
𒇽𒌨𒈤𒂊𒅥𒀀...𒉈𒂃𒀀𒀭
...𒋗𒈬𒀀𒄊𒈬...𒅎𒈨
𒇽𒃡𒊒𒁀𒅆...
...𒋗...
𒇽𒅖𒊒𒁀𒅆𒉈𒂃𒀀𒀭
𒄞𒁶𒀠𒂀𒄴𒅎𒁕𒅥𒂊
𒇽...𒊒𒁀𒅆...𒀀𒈾𒁶...
𒀜𒂼𒉌...𒁮𒀀𒉌𒀀𒅆𒉌𒋁𒋁
𒄇𒇽𒃻𒋧𒆠𒉡𒌇𒅆𒉈𒂃𒀀𒀭...𒀭𒀝
𒋗𒋢𒌒𒁉𒃻𒉻𒉻𒁺<unk>𒀀𒋻𒊒𒁀𒉌𒅥𒂊
...<unk>𒅆...
...
𒇽𒄑𒈣𒆕𒊏𒅆𒉈𒂃𒀀𒀭...𒀭𒀝𒅇𒉌𒅔𒋙𒋙
𒀉𒊺𒂼𒈬𒇽...
𒄑𒈣𒆕𒁍𒊏𒉌𒀀𒃶𒅎𒈪𒁳𒁉𒌍
𒄑𒊕𒁺𒃻𒉻𒉻𒁺𒉌𒃻𒈬𒉌𒄖𒌌𒂊
𒌋𒌓𒆤𒃻𒌉𒌉𒈬𒉎𒁀𒉡𒍪𒅆𒉈𒂃𒀀𒀭𒅆𒉈𒂃𒀀𒀭𒀀𒈾𒁶𒀭𒀝
𒄑𒍎𒆬𒄀𒆬𒌓𒋭𒉌𒉣𒋫𒂊𒉈𒅎𒁲𒂊𒉈
𒇽𒌀𒀀𒀭...𒈾𒉌𒌀𒅆𒉈𒂃𒀀𒀭𒅆...𒀀𒈾𒁶𒀭𒀝
𒆠𒄑𒈿𒀭𒊑𒂊𒈾𒀠𒈿
𒇽𒉈𒇲𒅆𒉈𒂃𒀀𒀭𒅆𒉡𒈬𒉌𒂃𒀀𒀭
𒄇𒀀𒉌𒉡𒅅𒄿𒉈𒉌𒀭𒈾...
𒇽𒃡𒋫𒊒𒁀𒅆...𒅆𒄿𒉌𒅔𒂃𒀀𒀭...
𒄊𒉻𒁺𒉌𒋗<unk>...
𒇽𒀭𒅎𒊏𒄊𒁄...𒅆𒉈𒂃𒀀𒀭𒅆𒄿𒉌𒂃𒀀𒀭...
𒄞𒁶𒀠𒂀𒄴...
𒇽𒅖𒊒𒁀𒅆𒉈𒂃𒀀𒀭𒅆𒄿𒉌𒂃𒀀𒀭𒀀𒈾𒁶𒀭𒀝
...𒀀𒉌𒀠𒁇𒌑𒁍𒀠𒅥𒂊𒀀𒁍𒀠𒅘𒅘
𒌷𒁇𒊏𒀀𒀠𒆪
𒇽𒅗𒂼𒀀𒀀𒈾𒆤𒉎𒉡𒋼𒂷𒁮𒅆𒉈𒂃𒀀𒀭𒅆𒄿𒉌𒂃𒀀𒀭𒀀𒈾𒁶𒀭𒀝
𒀀𒉎𒈬𒀀𒄑𒄀𒂗𒈾𒆂𒄄𒉡𒌒𒄢𒂊
𒇽𒀾𒂼𒀀𒀀𒈾𒆤𒁲𒉈𒅗𒂵𒅆𒉈𒂃𒀀𒀭𒅆𒄿𒉌𒂃𒀀𒀭...𒀭𒀝
𒌉𒍑𒁀𒁕𒋼𒀀𒄇𒈠𒉌𒋗...
𒇽𒈬...𒊕...𒅆...𒄿𒉌𒂃𒀀𒀭...𒀭𒀝
𒄇𒈠𒉌...
𒄇𒇽𒃻𒋧𒆠...𒅆𒄿𒉌𒂃𒀀𒀭...𒀭𒀝
𒋗𒋢𒌒𒁉𒄰𒀀𒃻...<unk>𒋻𒊒𒁀𒉌𒅥𒂊
...𒉎𒁀𒉡𒍪𒅆𒉈𒂃𒀀𒀭𒅆𒄿𒉌𒂃𒀀𒀭𒀀𒈾𒁶𒀭𒀝
𒄑𒍎𒆬𒄀𒆬𒌓𒋭𒉌𒉣𒈾𒂊𒉈𒅎𒁕𒂊𒉈
𒇽𒉈𒇲𒅆𒉈𒂃𒀀𒀭𒅆𒉡𒈬𒈾𒂃𒀀𒀭
𒄿𒉈𒉌𒀭𒈾𒁀𒀀𒇯𒁺𒀀𒀭𒄇𒀀𒉌𒆠𒀀𒉡𒌒𒆪
𒇽𒀭𒈜𒈜𒋧𒆠𒉆𒉈𒊒𒁀𒀭𒋻𒅆𒉈𒂃𒀀𒀭𒅆...𒀀𒈾𒁶𒀭𒀝
𒆠𒀀𒅘𒊕...𒊏𒄴𒅘𒀀𒉌𒅘𒂊
𒌉𒄈𒋢𒆠𒀀𒅍𒅍𒀀𒀀𒈾𒅇𒂼𒈾𒅆𒉈𒂃𒀀𒀭...𒄿𒉌𒂃𒀀𒀭𒀀𒈾𒁶...
𒅆𒇽𒁹𒋫𒀀𒀭𒇷𒅎𒌉𒈥𒌅𒈨𒌍𒄇𒀀𒉌𒋗𒆷𒁀𒀭𒋫𒊏𒊏𒃮𒉡𒅆𒁾𒁍
𒌉𒈥𒌅𒆠𒀀𒆠𒀀𒅘𒊕𒆳𒊏𒆤𒅆𒁀𒉈𒌈𒆪𒁉𒂗
𒌉𒆠𒂗𒄀𒆠𒌵𒆤𒅆𒉈𒂃𒀀𒀭𒅆𒄿𒉌𒂃𒀀𒀭𒀀𒈾𒁶𒀭𒀝
𒀀𒆠𒈜𒆷𒀀𒈖𒀀𒉈𒌈𒅘𒈨𒌍
𒀀𒀀𒈬𒅇𒂼𒈬𒈨𒀀...𒅆𒉈𒂃𒀀𒀭𒅆𒄿𒉌𒂃𒀀𒀭...
...𒀀...
...𒄑𒈣𒆕𒊏𒅆...𒀀𒈾𒁶𒉌𒅅
𒀉𒂠𒂼𒈬𒇽𒃶𒂗𒈾𒀊𒁉<unk>𒁍𒊏𒉌𒀀
𒄑𒊕𒁺𒃻𒉻𒉻𒁺𒉌𒀀𒉈𒅁𒄢𒆷...𒀀
𒇽𒃡𒋫𒊒𒁀𒅆𒉈𒂃𒀀𒈾𒁶𒉌𒅅
...𒀠𒊒𒄴𒅎𒁕𒀊𒅥
...𒀾𒂼𒈾𒆤𒁲𒉈𒅔𒅗𒂵...𒉈𒂃𒀀𒈾𒁶𒉌𒅅
𒌉𒍑𒁀𒀭𒁕𒋼𒀀...𒋗𒀠𒂷𒂷<unk><unk>𒆤
...𒀀𒀀𒈾𒅇𒂼𒈾...𒉡𒋼𒂷𒁮𒅆𒉈𒂃...𒉌𒅅
...
...𒀀...
...𒊒𒁀𒅆...𒀀𒈾𒁶...
...𒊕𒁺...𒁮𒀀𒉌𒀀𒅆𒁀𒉌𒋁𒋁
...<unk>...<unk>...𒅆𒉈𒂃𒀀𒈾𒁶𒉌𒅅
...𒋫𒋗𒋫<unk>...<unk>
...𒆠𒋧𒂵𒉡𒌇...𒉈𒂃...𒉌𒅅
...𒃻𒉻𒉻𒁺𒀀𒉌...𒊒𒁀𒉌𒅥𒂊
...𒉎𒁉𒉡𒍪...𒀀𒈾𒁶...
𒄑𒆹...
𒇽𒉈...𒅆𒉡𒈬𒉌𒂃
𒄇𒈠𒉌𒉡𒅅𒄿𒉈𒉌...
...
𒌷𒁉𒅎𒈪𒄄𒄄𒉈
𒄑𒋗𒃸𒀉𒃸𒊏𒆤𒉺𒀀𒋗...𒁕𒁕𒊏𒂠𒈪𒉌𒅔𒆭
𒂍𒃲𒆷𒈾𒄾𒄾𒆷𒈪𒉌𒅔𒃻
𒄨𒆠𒂖𒀕𒂵𒆠𒊕𒌇𒁓𒋧𒈠...
𒀩𒁉𒅆𒈬𒌧𒁇𒁇𒊑𒉈𒅎𒈠𒄾𒄾𒆷
𒀭𒌓𒂍𒉣𒈾𒋫𒌓𒁺𒀀𒈾𒊕𒈪𒉌𒅔𒅍
𒀉𒁉𒈬𒌧𒁕𒀭𒉘
𒀀𒀀𒈬𒅇𒂼𒈬𒀀𒋛𒅅𒂵𒅘𒍢𒂗
𒌓𒉡𒈬𒌧𒁕𒈦𒀀𒀭𒁕𒋛𒀀𒂆𒁉𒅔𒅆𒅔𒋳𒉈
𒀭𒄑𒉋𒂵𒎌𒂊𒆠𒅆𒌨𒀀𒁀𒀭𒊒
𒌓𒑆𒄰𒆠𒅆𒌨𒀀𒁀𒀭𒊒
𒄨𒆠𒂖𒀕𒆠𒂵𒊕𒌇𒁓𒋗𒈠𒆰𒀊𒆠𒀀𒅆𒁀𒋁𒋁
𒉈𒅔𒅗𒂵𒁶𒉆
𒌉𒄈𒋢𒆠𒀀𒍠𒉈𒅔𒋳
𒀀𒀀𒈬𒅇𒂼𒈬𒀀𒋛𒅅𒂵𒅘𒍢𒂗
𒌨𒊕𒀭𒄑𒉋𒂵𒎌𒌉𒀭𒎏𒄢𒅗𒍠𒊩𒍪𒄭𒂵𒀀𒀭
...𒅎𒈠𒆸𒉈𒌍
...𒈠𒀭𒅍𒄇𒈬𒌧𒁕𒂊𒊑
...𒅎𒈠𒉌𒅔𒃻
...𒁉𒅎𒈠𒂷𒂷
...𒉈𒅎𒈠𒉌𒋢𒌒
...𒅆𒌨...𒅎𒈠𒉌𒅁𒊏
...𒆠...𒅎𒈠𒉌𒋢𒌒
𒌉𒅆𒌨𒍼𒂵𒀀𒉌...
𒄿𒀭𒌓𒁉𒆳𒊏𒁀𒂊𒁳𒁉
𒌓𒅆𒌨𒅅𒁕𒂗𒈾𒌓𒐌𒈾𒂠
𒋚𒊏𒀀𒉌𒀭𒂗𒆠𒄭𒊏𒆳𒋫𒉡𒈬𒌧𒌓𒁺𒉈
𒈗𒂊𒄿𒇻𒈬𒌧𒈾𒀊𒁉𒀀𒅆𒍼𒀀𒅆𒀀𒅆
𒋚𒊮𒂵𒀀𒈬𒋰𒁀...𒀜...𒆳𒊏...
𒉆𒋻𒉡𒁳𒀉𒉺𒉡𒁳𒆳𒊏...
𒀭𒌜𒀭𒊊𒀕𒃲𒊕...𒉡𒁳𒆳𒊏...
𒆠𒉆...𒀞𒉡𒌧𒊒𒆳𒊏𒅎𒈠𒀊𒁳
𒂍𒆳𒊏𒂍...𒄊𒉌𒀸𒈬𒌧𒁺
𒅆𒀭𒈬𒌌𒆤𒇲𒂠<unk><unk>...<unk>...𒁀𒁺
𒄑𒆸𒀀𒈬𒆳𒋫...
𒄑𒂊<unk>𒀀𒈬𒆳𒍝𒆳𒍣𒁕𒈬𒌧𒁕𒊒
𒀭𒂗𒆠𒄭𒌓𒁺𒉈𒇯𒁺𒉈
...𒊮𒂵𒀀𒈬𒋰𒁀𒄀𒈾𒀀𒈬𒀜𒄄𒄄𒀀𒈬...
...𒀉𒉺𒉡𒁳𒆳𒊏...
...𒉡𒁳...
...
...𒉈𒂃𒀀
...𒉌𒅅
...𒍼𒂵...𒄿
...𒌉𒉈𒈫𒀀𒀭𒅆𒉈𒂃𒀀
...𒉌𒅅
...𒀀𒀊𒆪...
...𒐈𒀀𒀭𒅆𒉈𒂃𒀀
...𒉌𒅅
...𒀀𒈬𒅘𒅘
...𒅆𒉈𒂃𒀀
𒀀𒈾𒁶𒉌𒅅
𒇽𒀲...
𒊮𒂵𒉌𒀠𒄭
...𒅆𒉈𒂃𒀀
...
𒁾𒊬𒊷𒂵𒁶𒀉𒉌𒅅𒉈𒅔𒋺
𒂍𒃲𒋛...
...𒌉𒉈𒐋𒀀𒀭𒅆...
...𒉌𒅅
...𒅍𒆷𒁶𒊮𒂵𒉌𒀠𒄭
...𒐌𒀀𒀭𒅆...
...𒉌𒅅
...𒄑𒄖𒍝𒌈𒆪𒁲𒁕𒄑𒁀𒀭𒌇
...𒅆...
...𒉌𒅅
...𒃻𒉌𒅥𒂊
...
...𒅆...
...
...𒀀𒅘𒅘
...𒅆𒉈𒂃𒀀
...𒉌𒅅
...<unk>𒅎𒁕𒀊𒅥𒂊
𒇽𒌨𒂊𒅥𒀀𒅆𒉈𒂃𒀀
𒀀𒈾𒁶𒉌𒅅
𒀉𒋗𒈬𒀉𒄊𒈬𒀉...
𒇽𒈣𒈮𒊏𒅆...
𒀀𒈾𒁶...
𒀉𒂠𒂼𒈬𒇽𒈬𒈾𒁉
𒄑𒆕𒂊𒆕𒆕...
𒃻𒅥𒂊𒊕𒁺𒃻𒁁𒁁𒉈𒃻𒄢𒄢...
𒊩𒉡𒅇𒌅...𒅆...
𒀀𒈾𒁶𒉌𒅅
𒂁𒅖...𒂵𒋾𒆷𒅔𒊒𒇽...
𒄨𒌉𒌫𒁮𒈾𒆤𒌆𒉡𒋛𒂵𒅆...
𒀀𒈾𒁶𒉌𒅅
𒄀𒋗𒀝𒀀𒋗𒈪𒉌𒂃𒌋𒅗𒄀𒋗𒀝𒀀𒍼<unk>...
𒆠𒂖𒌉𒌫𒁮𒈾𒆤𒄑𒅆𒆕𒉡𒄭𒅆𒉈𒂃𒀀
𒀀𒈾𒁶𒉌𒅅
𒌆𒁹𒁹𒁹𒋰𒁀𒋗𒅎𒈪𒂃𒌋𒅗𒁹𒁹𒁹𒋰𒁀𒀀𒍼𒂵𒄿
𒇽<unk>𒉎𒁆𒂷𒅆𒉈𒂃𒀀
𒀀𒈾𒁶𒉌𒅅
𒄞𒁶𒅎𒃵<unk>𒅎𒁕𒅥𒂊
𒇽𒃡𒊒𒁀𒅆𒉈𒂃𒀀
𒀀𒈾𒁶𒉌𒅅
𒄊𒉻𒀀𒉌...𒄇𒀀𒉌𒁲𒅔𒂃𒀀𒅆...
𒀀𒈾𒁶...
𒇽𒅖𒊒𒁀𒅆𒉈𒂃𒀀𒀀𒈾𒁶...
𒀀𒀠𒁇𒊏𒌑𒀠𒁇𒊏
𒌜𒁲𒅔𒂃𒁇𒁉𒀀𒅎𒆪
𒌋𒌓𒆤𒈬𒉡𒄷𒈿𒀀𒀭𒅆𒉈𒂃𒀀
𒀀𒈾𒁶𒉌𒅅
𒄑𒍎...𒂊𒉈...
𒇽𒉈...𒇲𒅆...
𒀀𒈾𒀸𒀀𒀭𒆪𒇷𒀀𒈬𒉡𒉈𒅔𒋻...
𒇷𒁉𒅔𒋻𒆪𒇷𒀀𒈬
𒄇𒀀𒉌𒆳𒋫...𒂊𒁉𒁕𒀭𒂊𒁀𒂊
𒊮𒁀𒉺𒈬𒊏𒀀𒉌𒁀𒌀
...𒉆𒋾𒆷...
𒂗𒂊𒆳𒇽𒋾𒆷𒂠...𒈾𒀭𒁺